Cod PT-01-INH/A

**AVERTIZARE HIDROLOGICĂ NR. 87 DIN 11.09.2024**

|  |  |  |  |  |
| --- | --- | --- | --- | --- |
| Sursa: Institutul NaŢional de Hidrologie Şi Gospodarire a Apelor, BucureŞti | | | | |
| **Ziua/luna/anul: 11.09.2024** | **Ora: 11:00** | | **Numărul mesajului: 87** | |
| **Către:**  **Ministerul Mediului, Apelor şi Pădurilor, Inspectoratul General pentru Situaţii de Urgenţă, Administraţia Naţională Apele Române, Ministerul Afacerilor Interne, mass-media, S.C. Hidroelectrica S.A., Administraţiile Bazinale de Apă: Olt, Argeș-Vedea, Buzău-Ialomiţa, Siret, Prut-Bârlad și Dobrogea-Litoral.** | | | | |
| **FENOMENELE VIZATE:**  **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE.** | | | | |
| **BAZINELE HIDROGRAFICE AFECTATE:**  **Râul Negru (afluent al Oltului), Dâmboviţa, Ialomiţa, Siret, Prut și râurile din Dobrogea.** | | | | |
| **MOMENTUL PRODUCERII FENOMENELOR VIZATE:**  **Data: 11.09.2024 ora 12:00 – 12.09.2024 ora 12:00**  Având în vedere situaţia hidrometeorologică actuală şi prognoza meteorologică pentru următoarele 24 de ore, se actualizează **Atenţionarea Hidrologică nr. 86 din 10.09.2024 și Avertizarea Hidrologică pentru Fenomene Imediate în vigoare,** după cum urmează:  **COD GALBEN**  **În intervalul 11.09.2024 ora 12:00 – 12.09.2024 ora 12:00** pe râurile din bazinele hidrografice: Râul Negru – afluent al râului Olt **(judeţele: Harghita, Covasna și Brașov)**, Dâmboviţa – bazin superior și afluenţi bazin mijlociu și inferior **(judeţele: Argeş, Dâmboviţa, Giurgiu și Ilfov)**, Ialomiţa – bazin amonte Ac. Pucioasa şi afluenţii aferenţi sectorului aval Ac. Pucioasa – amonte S.H. Siliştea Snagovului **(judeţele: Dâmboviţa, Prahova şi Ilfov)**, Prahova – bazin amonte S.H. Prahova şi afluenţii aferenţi sectorului aval S.H. Prahova **(judeţele: Prahova şi Ialomiţa)**, Buzău – bazin amonte S.H. Nehoiu şi afluenţii aferenţi sectorului aval S.H. Nehoiu – amonte S.H. Baniţa **(judeţele: Braşov, Covasna, Buzău şi Prahova)**, Râmnicu Sărat – bazin superior şi afluenţi bazin mijlociu şi inferior **(judeţele: Buzău şi Vrancea)**, Putna – bazin amonte S.H. Colacu şi afluenţii aferenţi sectorului aval S.H. Colacu **(judeţul Vrancea)**, Trotuş – bazin superior şi afluenţi bazin mijlociu şi inferior **(judeţele: Harghita, Bacău, Neamţ, Covasna şi Vrancea)**, Siret – afluenţii mici aferenţi sectorului aval confluenţă cu râul Trotuş **(judeţele: Vrancea şi Galaţi)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti **(judeţele: Neamţ, Iaşi, Vaslui, Bacău, Galaţi şi Vrancea)**, Prut - afluenţii aferenţi sectorului aval S.H. Drânceni **(judeţele: Vaslui și Galaţi)** și râurile din Dobrogea **(judeţele: Tulcea și Constanţa).**  **COD PORTOCALIU**  **În intervalul 11.09.2024 ora 12:00 – 12.09.2024 ora 09:00** pe râurile din **judeţul Constanţa**.  **Avertizarea Hidrologică Cod Portocaliu vizează în principal fenomenele de scurgeri importante pe versanţi, torenţi şi pâraie, viituri rapide pe râurile mici cu posibile efecte severe de inundaţii locale, care se pot produce cu probabilitate mai mare în intervalul 11.09.2024 ora 16:00 – 11.09.2024 ora 24:00, pe unele râuri mici din zona litorală a județului Constanța.**  Harta cu codurile se anexează.    **Se menționează că fenomenele hidrologice periculoase se pot produce mai ales pe afluenții de grad inferior ai râurilor marcate pe hartă.**  În funcție de evoluția fenomenelor hidrometeorologice vom reveni cu actualizarea prognozei hidrologice.  Se impune urmărirea evoluției situației hidrometeorologice, în conformitate cu ”Regulamentul privind gestionarea situaţiilor de urgenţă generate de fenomene hidrometeorologice periculoase având ca efect producerea de inundații, secetă hidrologică precum și incidente/accidente la construcții hidrotehnice, poluări accidentale ale cursurilor de apă și poluări marine în zona costieră”. | | | | |
| **Departament emitent: C.N.P.H.**  **Intocmit:**  **Lavinia FRIMESCU** | |  | | **Aprobat,**  **Director C.N.P.H.**  **dr. Marius MĂTREAŢĂ** |

**COD GALBEN**: Risc de viituri sau creşteri rapide ale nivelului apei, care necesită o vigilență sporită în cazul desfașurării unor activități expuse la inundații.

Se pot produce scurgeri importante pe versanți, torenți, pâraie și viituri rapide pe râurile mici cu posibile efecte de inundații locale.

În secțiunile monitorizate hidrometric, se pot produce depășiri ale COTEI DE ATENȚIE/Fazei I de apărare.

**COD PORTOCALIU**: Risc de viituri majore generatoare de revărsări importante, care pot conduce la inundarea de gospodării şi obiective social – economice. De asemenea, se pot produce scurgeri importante pe versanți, torenți, pâraie și viituri rapide pe râurile mici cu posibile efecte severe de inundații locale.

În secțiunile monitorizate hidrometric, se pot produce depășiri semnificative ale COTEI DE INUNDAȚIE/FAZEI a II-a de apărare (mai mari de 20-30 cm). Din cauza intensității deosebite a fenomenelor hidrologice prevăzute a fi periculoase, se pot înregistra pagube economice însemnate și poate fi pusă în pericol viața oamenilor.

**COD ROŞU**: Risc de inundații majore care poate necesita adoptarea unor măsuri deosebite pentru evacuarea oamenilor şi bunurilor, impunerea de restricţii la folosirea podurilor şi căilor de transport, exploatarea construcţiilor hidrotehnice, altele.

În secţiunile monitorizate hidrometric, se pot produce depășiri semnificative ale COTELOR DE PERICOL / Fazei a III – a de apărare (mai mari de 20-30 cm). Din cauza intensității majore a fenomenelor hidrologice prevăzute a fi periculoase, se pot înregistra pagube economice însemnate şi poate exista un risc semnificativ pentru viața oamenilor.